Cárcel de muyeres de Ventas

La Cárcel de muyeres de Ventas construyóse nel añu 1931 demientres la Segunda República Española. Ideóse pola destacada política feminista Victoria Kent, primera direutora xeneral de Prisiones.

El proyeutu consistía en construir una prisión modelu pa muyeres, porque anteriormente estes amontonábense'n depósitos de recluses, llamaes galeres de muyeres. Cola prisión de Ventas Kent proponíase dignificar la condición de la muyer presa col envís de la so reinserción.

En 1939 llueu de la fin de la Guerra Civil Española, la Dictadura Franquista convirtió la prisión nun almacén de prisioneres onde toes taben amontonaes y trataes en pésimes condiciones. La prisión, construyida pa un númberu de 450 persones, pasaba de les 4.000.

Ente les preses más conocíes que tuvieron na prisión tuvieron Les Trece Roses. La prisión tuvo abierta hasta l'añu 1967, cuando se derribó pa construir viviendes. La puerta de la cárcel taba asitiada na actual cai del Marqués de Mondéjar del barriu de Ventas de Madrid.

 Referencies 

 Enllaces esternos 
 Mujeres encarceladas: la prisión de Ventas, de la República al franquismo 1931-1941 de Fernando Fernández Holgado

Categoría:Cárceles d'España
Categoría:Madrid